als_Latn dik_Latn sag_Latn
Edhe pse tabletët po përdoren gjerësisht, shifrat e fundit të publikuar nga firma kërkimore e tregut, IDC, na zbulojnë se tregu i tabletëve ka pasur rënie drastike gjatë vitit 2014. 2014 është viti i parë ku shitjet e iPad-ve pësuan rënie krahasuar me vitet e mëparshme. Pavarësisht faktit që tabletët Android kanë tërhequr shumë blerës së fundmi, gjithmonë duke e krahasuar me tabletët e Apple-it, megjithatë ky vit nuk ishte si të mëparshmit ku Apple kishte rritje të shitjeve të tabletëve nga viti në vit.
Sipas IDC, shitjet e iPad-ve do të arrijnë në 64.9 milionë për gjithë vitin, që përfaqëson një rënie me 12.7% krahasuar me vitin 2013. Rritja në shitjet e tabletëve do të jetë vetëm 7.2% nga viti në vit, ndërsa në vitin 2013 ishte 52.5% krahasuar me vitin 2012.
Arsyeja e rënies së shitjeve është se njerëzit nuk i zëvendësojnë shpesh tabletët e tyre, ndryshe nga telefonat inteligjentë. Analistët mendonin që njerëzit mund të zëvendësonin tabletët çdo 2-3 vjet, por po ndodh e kundërta, pasi konsumatorët po i mbajnë pajisjet e tyre shumë më gjatë se kaq. Përveç kësaj, njerëzit po përdorin gjerësisht telefonat inteligjentë, të cilët kryejnë pothuasje të njëjtat funksione si tabletët.
(Herë të lexuara: 82)
als_Latn als_Latn als_Latn als_Latn